Document ID: /roh_data/filtered/fineweb-2-filterrobots_roh.jsonl.gz/47897

Las vischnancas grischunas n'èn en l'avegnir betg pli responsablas per las annunzias da persunas dischoccupadas tar l'assicuranza u tar il RAV - il center regiunal per intermediaziun da lavur. La raschun è che la Confederaziun vul introducir l'annunzia electronica.
Fin ussa stuevan persunas dischoccupadas s'annunziar persunalmain tar lur vischnanca da domicil. Quai sin il pli tard l'emprim di ch'ellas dovran indemnisaziuns da dischoccupads. Da nov succeda l'annunzia tar ils RAVs, u cun sa preschentar persunalmain u sin via electronica.
La regenza grischuna ha tramess en consultaziun la revisiun da la lescha ch'i dovra per far las midadas.
RR novitads 12:00